text: Paris
  
  publiceret: 2013-09-15 10:40:06+02:00
  Paris, bebyggelse mellem Gudum og Resenstad på rute 513. De otte huse ligger i et vejkryds som opstod ved anlægget af landevejen Lemvig-Struer i 1891.
  Navnet Paris menes at være opstået parallelt med de spøgefulde navne på to nærliggende byer, "Lille København" (om Nørre Nissum) og "London" (om Gudum). Mens de to andre navne er gået i glemmebogen, er navnet Paris blevet gængs.
  Paris ligger i Lemvig Kommune.